Lyk van pasgebore baba op vullishoop ontdek | Netwerk24
Deur Meghan Lawrence 20 Junie 2019 10:40
Die polisie in Ashton in die Wes-Kaap stel ondersoek in nadat die lyk van ’n pasgebore baba op ’n vullishoop gevind is.
Kapt. Lindikhaya Mkhontwana, polisiewoordvoerder, sê die polisie is uitgeroep na die Zolani-vullishoop nadat gemeenskapslede die pasgebore baba se lyk vroeër die week gevind het.
“Die babalyk is in ’n handdoek toegedraai en die baba se naelstring is nie geknip nie.”
Mkhontwana sê die polisie weet steeds nie wie die baba se ma is of hoe die lyk op die vullishoop beland het nie.
Die baba is op die toneel dood verklaar, waarna die lyk na ’n lykshuis in Worcester geneem is.
Die polisie het ’n beroep op enigiemand met inligting gedoen om na vore te kom.
Mkhontwana sê enigiemand met inligting kan die Ashton-polisie by 023 615 8120/37 kontak.
Meer oor: Ashton
Gesteelde baba gekry